Prostestele din toată țara, unde în doar câteva ore s-au strâns peste 50.000 de oameni, au răsunat având drept refren numele ministrului Justiției, Florin Iordache, președintelui Camerei Deputaților și liderul PSD, Liviu Dragnea, dar și cel al Avocatului Poporului, Victor Ciorbea.

Manifestanții au strigat lozinci precum “Dragnea, nu uita, așteptăm și cartea ta!”, “Referendum pentru toți, să știm dacă suntem hoți!”, “Ciorbea, demisia!”, “România cere fără grațiere!”, “DNA să vină să vă ia!” sau “PSD, ciuma roșie!”.

Totodată, pe pancartele celor aflați în stradă s-au regăsit mesaje precum “Iorache, te-am consultat. Ai boală pe justiția” sau “NU grațiere, DA școli și spitale”, “Fără penali la guvernare” sau “Dragnea distruge România”.

De asemenea, ajunși în fața sediului CNA, protestatarii din capitală au afișat pancarte cu mesajul “Vrem democrație cu hoții la pușcărie” și au scandat lozinci precum “Ați mințit poporul cu televizorul”.